**ОПШТИНСКО ВЕЋЕ ОПШТИНЕ КНИЋ**, на седници од 29.10.2019. године у поступку разматрања предлога Општинске управе општине Кнић, Одељењa за финансије, буџет и изворне приходе, број 88-1745/19 од 29.10.2019, на основу члана 96. Статута општине Кнић (''Сл.гласник општине Кнић бр.01/19) и члана 15. Одлуке о јавним расправама („Сл.гласник општине Кнић“ бр.16/19), организује:

**ЈАВНУ РАСПРАВУ**

1. Јавна расправа се спроводи о:

- нацрту Одлуке о утврђивању просечних цена квадратног метра одговарајућих непокретности за утврђивање пореза на имовину на територији општине Кнић за 2020. годину.

**2**.Јавна расправа организује се у периоду **од 29. 10. 2019. године до 04. 11. 2019. године.**

**3**. Јавна расправа се организује:

- истицањем акта који je предмет јавне расправе на сајту општине Кнић;

- стављањем на увид акта који je предмет јавне расправе у Општинској управи – Стручној служби за скупштинске послове и послове Општинског већа;

**4.** Примедбе, предлози и мишљења на акт који je предмет јавне расправе достављају се Општинском већу општине Кнић, у писаном облику, најкасније до **04.11. 2019. године до 08:00 часова.**

**5**. По истеку рока за достављање примедби, Општинско веће ће свести јавну расправу, утврдити предлог акта и сачинити извештај о спроведеној јавној расправи и исте доставити Скупштини на разматрање.

**Број:88-1745/19-01 ПРЕДСЕДНИК**

**У Книћу:29.10.2019.године Мирослав Николић с.р.**